Crunchyroll
Crunchyroll — anime, manqa, dorama, musiqi, elektronik əyləncə və avtoidman yarışları yayımlayan beynəlxalq onlayn cəmiyyət və ABŞ saytı. 2006-cı ildə Berkli Kaliforniya Universiteti məzunlarından ibarət bir qrupu tərəfindən yaradılmışdır. Crunchyroll bütün dünyada 20 milyondan çox istifadəçiyə xidmət göstərir. Otter Media və TV Tokyo bu şirkətin sahibidir. Crunchyroll istifadəçilərinə 200-dən çox anime serialına və 200-dən çox Asiya doramasına baxmağı təklif edir. Lakin lisenziya məhdudiyyətlərinə görə bir çox anime və doramalar bütün dünyada nümayiş etdirilə bilmir.